"המדיניות הקיימת לא הוכיחה הצלחה מרשימה"

"אין דבר שהוא בגדר טאבו שאסור לעשות עליו חשיבה מחודשת", הסביר א-סנע. "המדיניות הקיימת לא הוכיחה הצלחה מרשימה". לדברי א-סנע, "הדו"ח של הוועדה הבינלאומית זה לא סתם דו"ח. ישבו שם אנשים בעלי שיעור קומה והם מדגישים שהפללה איננה פתרון ושצריך לעודד מחקרים ולהשקיע בגיל הסיכון בנוער, במקום במלחמה נגד הסוחרים. עדיין אין לי עמדה ברורה בנושא. ייתכן שנגיע למסקנה שהמדיניות הקיימת היא טובה, אך אולי נגיע למסקנה שיש לעשות לגליזציה של נושאים מסוימים. נבחן את כל האופציות".



אתמול הוועדה למלחמה בסמים הוציאה הודעה בשמו של א- סנע, ובה הוא הודיע כי, "לנוכח המסקנות הברורות העולות מהדו"ח ובשל העובדה כי המאבק בסמים בארץ רחוק מלהניח את הדעת, ראוי שמדינת ישראל והכנסת יבחנו מחדש את המדיניות בשימוש בסמים ובאופן המאבק בסמים הקשים. בכל מקרה, הוועדה בראשותי תגבש את עמדתה בנושא רק לאחר שתשמע את דעת המומחים".